Rahoton CIA ya zama abin kunyar Amirka | Labarai | DW | 09.12.2014
Rahoton CIA ya zama abin kunyar Amirka
Gallazawar da ake amfani da ita dan tatsar bayanai ta wuce kima wanda bayan wadanda aka kama ana zargi da ayyukan ta'addanci harma iyalansu ana musu barazana.
Sanata Dianne Feinstein: shugabar kwamitin binciken CIA
Shugaba Barack Obama na Amirka ya bayyana hanyar da jami'an leken asiri na (CIA) ke bi wajen tatsar bayanai da cewa hanya ce mai haifar da rudani, shugaban ya bayyana haka ne bayan da kwamitin binciken sirri a majalisar dokokin kasar da aka bawa alhakin gudanar da wannan aiki kan cibiyar ya fitar da rahotansa a ranar Talatannan.
Ya ce rahoton ya tabbatar da tsawon lokaci da yayi yana nazari cewa wannan hanya mai tsauri ba ta dace ba da irin martabar kasar ta Amirka, ba su da ce ba kuma da irin yadda suke so su tatsi bayanai a kokarin yaki da ta'addanci da ma tsaron da kasar ta Amirka ke da shi.
Sanata Dianne Feinstein, ita ta jagoranci wannan kwamitin bincike:
"Rahoton ya yi nazari kan yadda CIA ta yi amfani da wannan hanya mai cike da gallazawa wajen neman bayanai ga wasu mutane 119. Cikin makonni da suka gabata na samu kaina cikin wani yanayi na tunanin ko ma dai kada na bada rahoton sai a nan gaba".
Shugaba Obama ya ce hanyar tatsar bayanan bama kawai zubar da kimar kasar ta Amirka ba a idon duniya, hakan ya sanya basa samun hadin kai kan muradunsu da kawayensu cikin sauki.
A karshe dai shugaba Obama ya yi alkawarin cewa rahoton da ya fita yana fatan zai sanya a watsar da irin wannan hanyoyi da cibiyar ta leken asiri ta CIA ke amfani da su a baya.
Muhimman kalmomi CIA, Amirka, Obama, Dianne Feinstein
Permalink https://p.dw.com/p/1E1fy
CIA ta bankado umarnin kashe Jamal Khashoggi 17.11.2018
Wata kafar yada labaran Amirka ta ruwaito cewa hukumar CIA ta yi imanin cewa yarima mai jiran gadon Saudiyya shine ya bayar da umarnin kashe dan jaridar nan Jamal Khashoggi
Amirka: Mace ta zama shugabar hukumar CIA 18.05.2018
An nada Gina Haspel shugabar hukumar leken asirin Amirka ta CIA bayan da majalisar dattijan kasar ta kada kuri'u don amincewa da nadin. Haspel ta kasance mace ta farko da aka zaba don rike wannan mukami a kasar.